Document ID: 32014R0072

KOMISIJOS ĮGYVENDINIMO REGLAMENTAS (ES) Nr. 72/2014
2014 m. sausio 27 d.
kuriuo iš dalies keičiamas Įgyvendinimo reglamentas (ES) Nr. 770/2013, kiek tai susiję su Portugalijos 2013 m. paprastųjų jūrinių ešerių kvotos NAFO 3LN zonoje sumažinimu
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2 ir 3 dalis,
kadangi:
(1)
paskelbus Komisijos įgyvendinimo reglamentą (ES) Nr. 770/2013 (2), Portugalijos žvejybos pramonė rado klaidą, susijusią su paskelbtais paprastųjų jūrinių ešerių sužvejojimo NAFO (Šiaurės Vakarų Atlanto žvejybos organizacija) zonoje 3LN duomenimis 2012 m.;
(2)
Portugalijos žuvininkystės institucijos pastebėjo, kad sužvejotų žuvų kiekio ataskaitos, kuriomis grindžiami 2012 m. sužvejojimų duomenys, Komisijai perduotos neteisingai. Tą patvirtino nepriklausomas auditas;
(3)
remiantis pataisytais duomenimis, kuriuos Portugalija perdavė 2013 m. lapkričio 14 d., matyti, kad Portugalijos paprastųjų jūrinių ešerių NAFO 3LN zonoje kvota (RED/N3LN) kvota yra pereikvota mažiau nei ta, į kurią atsižvelgta Įgyvendinimo reglamente (ES) Nr. 770/2013;
(4)
todėl Portugalijos 2013 m. paprastųjų jūrinių ešerių NAFO 3LN zonoje kvotą reikėtų pataisyti, kiek tai susiję su duomenimis apie viršytą atitinkamą kvotą;
(5)
atsižvelgiant į tai, kad šiuo įgyvendinimo reglamentu iš dalies keičiami jau padaryti paprastųjų jūrinių ešerių NAFO 3LN zonoje išskaitymai 2013 metams, jo nuostatos turėtų būti taikomos atgaline data nuo Įgyvendinimo reglamento (ES) Nr. 770/2013 įsigaliojimo;
(6)
todėl Įgyvendinimo reglamentas (ES) Nr. 770/2013 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (ES) Nr. 770/2013 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Tačiau jis taikomas nuo 2013 m. rugpjūčio 15 d.:
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. sausio 27 d.

Labels: 20
13
18
6